ભારતની આર્થિક રાજધાની મુંબઈ પર થયેલા ૨૬/૧૧ના આતંકવાદી હુમલાને ત્રણ વર્ષ પૂરા થયા છે ત્યારે પ્રજાની સલામતી, નેતાઓનું આતંકવાદી હિંસા પ્રત્યેનું વલણ અને આ મુદ્દે નક્કર પગલા ભરવાની સરકારની ઇચ્છાશક્તિ સહિતના અનેક પ્રશ્નો ઉત્તરની ‘રાહ જોઈને’ બેઠા છે. હુમલામાં પાકિસ્તાનની સંડોવણી છતી થઈ હોવા છતાં આ સત્યને સાબિત કરવા માટેની ભારતની મથામણ હજુ પૂર્ણ થઈ નથી. ખતરનાક આતંકવાદી હૂમલા બાદ આ હુમલાની તલસ્પર્શી તપાસ માટે નિમાયેલી રામપ્રધાન સમિતિએ આપેલા અહેવાલની સારી રીતે અમલ બજવણી કરાઇ છે, એવું રાજ્યની સતાધિશ યુતી કોંગ્રેસ-એન.સી.પી.એ જણાવ્યું હતું. જોકે, આ તપાસ સાથે જોડાયેલાં વરિષ્ઠ આઇ.પી.એસ. અધિકારીઓએ આવા દાવાને ‘પોકળ’ ગણાવ્યો હતો.